**ELEMENTI I MJERILA PRAĆENJA, PROVJERAVANJA I OCJENJIVANJA UČENIKA**

Učiteljice: **Nina Šipuš, Sanja Martić, Mirjana Bublić**

Nastavni predmet: **ENGLESKI JEZIK**

Razred: **1. - 4.**

***PRVI RAZRED***

U **prvom polugodištu** prvog razreda osnovne škole učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano, nego ga odgojno-obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.

**Drugo polugodište**

|  |  |
| --- | --- |
| Razumijevanje slušanjem | Jezične igre, TPR ( pokazati razumijevanje uputa i radnji pokretom). Razumijevanje kraćih dijaloga. Povezivanje vizualnog i zvučnog jezičnog sadržaja. Crtanje po uputama. |
| Razumijevanje čitanjem | Ne ocjenjuje se. |
| Usmeno izražavanje | Pomoću slikovnih kartica provjeriti usvojenost vokabulara. Učenici usmeno reagiraju na verbalne i neverbalne poticaje kratkim izričajima. Reproduciranje pjesmica, brojalica i recitacija.  |
| Pisano izražavanje | Pisana provjera u obliku nastavnih listića ( zadaci: draw, circle, sort out, match, odd man out ) koji se vrednuju prema utvrđenoj tablici postotaka. Preslikavanje riječi prema predlošku.  |
| Zalaganje (optional) | Učitelj može evidentirati redovitost pisanja domaćih uradaka, pregledavanje učeničkih bilježnica ili radnih bilježnica, odnosno njihovo nošenje na nastavu, cjelovitost i urednost, kreativni uratci, redovitost sudjelovanja na satovima i slično brojčanom ocjenom ili bilješkom. |

**Razumijevanje slušanjem** :

***odličan*** – učenik reagira na 91-100% jezičnih sadržaja

***vrlo dobar*** – učenik reagira na 81-90%

***dobar*** – učenik reagira na 65-80%

***dovoljan*** – učenik reagira na 50-64%

**Razumijevanje čitanjem** se ne ocjenjuje, budući da učenici još ne poznaju sva slova ni na materinskom jeziku. Ocjenjuje se govorna aktivnost na planu reprodukcije.

**Usmeno izražavanje :**

|  |  |  |  |  |
| --- | --- | --- | --- | --- |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| Učenik verbalno reagira na 91-100% leksičkih jedinica.Učenik samostalno i točno reproducira jezične sadržaje*,* ima pravilan izgovor, intonaciju i ritam. | Učenik verbalno reagira na 81-90% leksičkih jedinica.Učenik pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uporan je i trudi se usvojiti pravilan izgovor. | Učenik verbalno reagira na 65-80% leksičkih jedinica.Učenik ima poteškoća u izgovoru specifičnih glasova engleskog jezika. Izražava se samo na poticaj i oslanja se na čestu pomoć učitelja.U govoru ima pogrešaka koje teško sam uočava i ispravlja. | Učenik verbalno reagira na 64-50% leksičkih jedinica. Učenik je nesiguran i spor u izražavanju. Koristi vrlo skroman vokabular. Teško izgovara riječi i učestalo griješi. U radu se oslanja na druge učenike i pomoć učitelja. Sposoban je odgovarati na jednostavna pitanja samo YES/NO odgovorima. | Učenik nije usvojio niti osnovni vokabular te ne pokazuje nikakav interes za usvajanje jezičnih sadržaja.  |

**Pisano izražavanje**:

***odličan*** – 91-100%

***vrlo dobar*** – 81-90%

***dobar*** - 65-80%

***dovoljan*** – 50-64%

***nedovoljan*** - manje od 50%

**Domaće zadaće**: U svim razredima se domaće zadaće zadaju redovito, a pregledavaju na različite načine: nekad samo pitati tko je napravio, nekad pojedini učenici ili svi čitaju, nekad samo proći kroz razred, vidjeti tko ima zadaću pa upozoriti one koji nemaju da nadoknade. U pravilu se domaće zadaće ne ocjenjuju, iako je moguće bolje i opširnije uratke nagraditi, odnosno kazniti učenika ako se ustanovi da ne izvršava svoje obveze redovito.

***DRUGI, TREĆI I ČETVRTI RAZRED***

|  |  |
| --- | --- |
| Razumijevanje slušanjem | Neverbalno reagiranje na naputke i naredbe. Povezivanje slikovnog i zvučnog jezičnog sadržaja.Globalno i selektivno razumijevanje kratkog teksta poznate tematike.Pjesmice, recitacije, jezične igre ( 2 / 3.r), razumijevanje tekstova slušanjem,T / F zadaci ( 3 / 4), pitanja i odgovori (4). |
| Razumijevanje čitanjem | Provjera čitanja + provjera razumijevanja pročitanog teksta ( zadaci T / F, Q and A te u 4. r redoslijed događaja u priči). |
| Usmeno izražavanje | Usvojenost vokabulara. Kratko odgovarati na govorne poticaje učitelja - natural responses (2/3).Odgovarati na pitanja o lekcijama i osobna pitanja ( 3 / 4 ).Koristiti riječi i jezične strukture u prikladnom kontekstu ( u 3. r uz pomoć učitelja, a u 4. r samostalno ).Kratke dramatizacije po zadanom dijalogu ( svakodnevni jezik). |
| Pisano izražavanje | Pisana provjera u obliku nastavnih listića ( zadaci: draw, circle, complete the sentences, sort out, match, odd man out ) koji se vrednuju prema utvrđenoj tablici postotaka. Pisanje riječi, rečenica ili vrlo kratkih tekstova prema modelu. |
| Zalaganje (optional) | Učitelj može evidentirati redovitost pisanja domaćih uradaka, pregledavanje učeničkih bilježnica ili radnih bilježnica, odnosno njihovo nošenje na nastavu, cjelovitost i urednost, kreativni uratci, redovitost sudjelovanja na satovima i slično brojčanom ocjenom ili bilješkom. |

**Razumijevanje slušanjem** :

***odličan*** – učenik reagira na 91-100% jezičnih sadržaja

***vrlo dobar*** – učenik reagira na 81-90%

***dobar*** – učenik reagira na 65-80%

***dovoljan*** – učenik reagira na 50-64%

**Razumijevanje čitanjem**:

|  |  |  |  |  |
| --- | --- | --- | --- | --- |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| Učenik samostalno i točno čita riječi, rečenice i kraće tekstove.Ispravno određuje točne i netočne rečenice te ispravlja netočne.Samostalno i točno nalazi, povezuje i koristi podatke iz teksta. | Učenik uglavnom točno čita riječi, rečenice i kraće tekstove.Uglavnom ispravno određuje točne i netočne rečenice te ispravlja netočne. Uglavnom točno nalazi, povezuje i koristi podatke iz teksta. | Učenik djelomično točno čita riječi, rečenice i kraće tekstove.Djelomično prepoznaje i ispravlja netočne podatke.Djelomično točno nalazi, povezuje i koristi podatke iz teksta, često uz pomoć učitelja. | Prepoznaje, ponavlja i čita riječi i rečenice samo uz pomoć učitelja.Teško povezuje pročitane riječi u cjelinu. Teško prepoznaje točne i netočne rečenice te ih ispravlja samo uz pomoć i dodatna objašnjenja.Nalazi potrebne podatke iz teksta samo uz pomoć. | Učenik teško ponavlja, čita i prepoznaje jezične izraze i strukture, slabo povezuje pročitane riječi u cjelinu. Ne snalazi se u upotrebi podataka iz teksta.  |

**Usmeno izražavanje :**

|  |  |  |  |  |
| --- | --- | --- | --- | --- |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| Učenik verbalno reagira na 91-100% leksičkih jedinica.Učenik samostalno i točno reproducira jezične sadržaje*,* ima pravilan izgovor, intonaciju i ritam.  | Učenik verbalno reagira na 81-90% leksičkih jedinica.Učenik pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uporan je i trudi se usvojiti pravilan izgovor. | Učenik verbalno reagira na 65-80% leksičkih jedinica.Učenik ima poteškoća u izgovoru specifičnih glasova engleskog jezika. Izražava se samo na poticaj i oslanja se na čestu pomoć učitelja.U govoru ima pogrešaka koje teško sam uočava i ispravlja. | Učenik verbalno reagira na 64-50% leksičkih jedinica. Učenik je nesiguran i spor u izražavanju. Koristi vrlo skroman vokabular. Teško izgovara riječi i učestalo griješi. U radu se oslanja na druge učenike i pomoć učitelja. Sposoban je odgovarati na jednostavna pitanja samo YES/NO odgovorima. | Učenik nije usvojio niti osnovni vokabular te ne pokazuje nikakav interes za usvajanje jezičnih sadržaja.  |

**Pisano izražavanje**:

***odličan*** – 91-100%

***vrlo dobar*** – 81-90%

***dobar*** - 65-80%

***dovoljan*** – 50-64%

***nedovoljan*** - manje od 50%

\***NAPOMENA:** Predloženi kriterij nastao je prema konzultacijama na županijskim stručnim vijećima nastavnika engleskog jezika osnovnih škola u Hrvatskoj. Bodovne ljestvice su, s manjim odstupanjima, rezultat tih postotaka. Zbog prilagodbe razrednoj situaciji, moguće je (uz manja odstupanja) promijeniti gore navedene postotke.